Lionel Messi

Lionel Andrés Messi Cuccittini (hispaania hääldus: [ljoˈnel anˈdɾes ˈmesi] ( kuula); ka Leo Messi; sündinud 24. juunil 1987 Rosarios) on Argentina jalgpallur, kes mängib ründajana Ameerika Ühendriikide klubis Miami Inter ja Argentina jalgpallikoondises. Ta on koondises kapten. Messit peetakse laialdaselt kõigi aegade parimaks jalgpalluriks. Ta on võitnud kaheksa korda auhinna Ballon d'Or, mida jagatakse maailma parimale jalgpallurile ja rekordilised viis Euroopa kuldsaabast. Messi lõi 2012. aasta jooksul rekordilised 91 väravat. Samuti valiti ta aastal 2014 ja aastal 2022 Jalgpalli maailmameistrivõistluste parimaks mängijaks. Messi on võitnud 43 karikat. Barcelonaga on ta tulnud kümme korda Hispaania meistriks, võitnud neli korda Meistrite Liiga ja seitse korda Hispaania karika. Argentina koondisega on Messi võitnud 2 Copa América-t, maailmameistrivõistlused ning tulnud ühe korra hõbedale maailmameistrivõistlustel aastal 2014. Messil on ka Hispaania kodakondsus, mis tähendab, et ta võib Barcelona meeskonnas mängida Euroopa Liidu mängijana. Messi alustas oma klubikarjääri kodumaal klubis Newell's Old Boys. 2000. aastal liitus ta Barcelona noorteakadeemiaga La Masia. Klubi põhirivistuses debüteeris Messi 16. oktoobril Espanyoli vastu. Oma esimese värava lõi ta 1. mail aastal 2005 mängus Albacetega. Messi oli osa Barcelona meeskonnast, mis tuli 2004–05 hooajal Hispaania meistriks. Messi mängis 2005. aastast alates Barcelona algrivistuses. Hooajal 2005–06 võideti Meistrite Liiga, mille finaali pidi ta vigastuse tõttu vahele jätma, ja La Liga. 2006–07 hooajal lõi ta 19-aastaselt oma karjääri esimese kübaratriki mängus Madridi Realiga, kohtumine lõppes 3:3. 2007. aasta detsembris jäi ta Euroopa aasta jalgpalluri valimisel kolmandale kohale, 2008. aasta jaanuaris nimetati ta FIFA poolt aasta teiseks parimaks jalgpalluriks Brasiilia mängija Kaká järel. 2008–09 hooajal aitas ta Barcelonal võita nii La Liga, Copa del Rey kui ka Meistrite Liiga. 2008. aasta detsembris jäi Messi Euroopa aasta jalgpalluri valimisel Cristiano Ronaldo järel teisele kohale. Messi lõi kaks väravat ja andis ühe väravasöödu, kui Kataloonia klubi alistas Hispaania liigas Madridi Reali võõrsil 2:6. Meistrite Liiga poolfinaalis Chelseaga jagas ta resultatiivse söödu Andrés Iniesta löödud võiduväravale. Finaalis Manchester Unitediga lõi ta peaga mängu viimase värava, vormistades lõppskooriks 2:0. Hooajal 2009–10 tuli Barcelona taas Hispaania meistriks, Messi lõi liigas 34 väravat. 2009. aasta detsembris valiti Messi esimest korda Euroopa aasta jalgpalluriks. Samuti võitis ta ka Euroopa kuldsaapa. 29. novembril alistasid katalaanid Camp Noul toimunud El Clásicos Madridi Reali 5:0, Messi andis selles mängus kaks resultatiivset söötu. Ta lõi Meistrite Liiga veerandfinaalmängus 4 väravat, kui Barcelona alistas Arsenali 4:1. 2010–11 hooajal võideti Barcelonaga uuesti La Liga ja Meistrite Liiga. 2011. aasta jaanuaris võitis Messi oma karjääri teise Ballon d'Or'i Messi lõi Meistrite Liiga poolfinaalis Madridi Reali vastu Santiago Bernabéul kaks väravat. Finaalis Manchester Unitediga panustas Messi ühe väravaga; ta valiti UEFA poolt mängu parimaks mängijaks. Hooajal 2011–12 lõi ta Hispaania kõrgliigas rekordilised 50 väravat. Kõikide sarjade peale kokku lõi ta 73 väravat, mis on siiamaani Euroopa ühe hooaja jooksul löödud väravate rekord. Messi võitis 2011. aasta augustis UEFA Euroopa parima mängija auhinna. 2012. aasta jaanuaris valiti ta kolmandat korda järjest maailma parimaks mängijaks. Barcelona võitis 2012. aastal Hispaania karika, Messi lõi finaalis Athletic Bilbao vastu ühe värava. Terve 2012. aasta peale skooris ta Barcelona meeskonnas rekordilised 79 väravat. Katalanid tulid 2012–13 hooajal taas Hispaania meistriteks, Messi panustas 46 liigaväravaga. Samuti võitis ta ka Euroopa kuldsaapa. Messi valiti 2013. aasta jaanuaris neljandat korda maailma parimaks jalgpalluriks. Sellega sai temast esimene mängija ajaloos, kes on võitnud neli Ballon d'Ori. Meistrite Liiga kaheksandikfinaalis AC Milaniga lõi ta kaks väravat, kui Barcelona tuli tagasi võõrsil saadud 2:0 kaotusest ja võitis kodus 4:0. Messi lõi veerandfinaalis Paris Saint-Germaini vastu värava, mis viis Kataloonia klubi poolfinaali. Hooajal 2013–14 jäi Barcelona ilma ühegi karikata, kaotades La Liga viimase päeva mängus Madridi Atléticole. Messi lõi 2014. aasta kevadel El Clásicos kübaratriki ja jagas ühe resultatiivse söödu; Kataloonia klubi võitis võõrsil 3:4. 2014–15 hooajal võitis Messi Barcelonaga taas nii La Liga, Copa del Rey kui ka Meistrite Liiga. Messi lõi kõikide sarjade peale 58 väravat. Messi jagas ühe väravasöödu Meistrite Liiga kaheksandikfinaalis Manchester City ja veerandfinaalis Paris Saint-Germaini vastu. Poolfinaalis Müncheni Bayerniga lõi ta kaks väravat ja andis jällegi ühe resultatiivse söödu. Finaalis aitas Messi Barcelonal alistada Juventuse 3:1. Samuti lõi ta kaks väravat Copa del Rey finaalis Athletic Bilbao vastu. 2015. aasta Euroopa superkarika finaalmängus Sevillaga lõi Messi kaks väravat, mis tulid mõlemad karistuslöögist. Augustis valiti ta UEFA poolt Euroopa parimaks jalgpalluriks. 2016. aasta jaanuaris valiti Messi viiendat korda maailma parimaks jalgpalluriks. Messi aitas Barcelonal võita 2015–16 hooaja La Liga ja Copa del Rey. Hispaania kõrgliigas lõi ta hooaja jooksul 26 väravat ja jagas 16 resultatiivset söötu. Copa del Rey finaalis alistas Barcelonal lisaajal Sevilla 2:0, Messi andis mõlemale väravale resultatiivse söödu. Messi lõi kaks väravat, kui katalaanid võitsid Meistrite Liiga kaheksandikfinaalis Arsenali võõrsil 0:2. Ta lõi nende vastu veel ühe värava kodumängus Camp Noul; Barcelona väljus taas võitjatena 3:1. Messi alustas 2016–17 hooaega 2016. aasta Hispaania superkarika võiduga, panustades ühe värava ja kahe väravasööduga. 19. oktoobril lõi ta Meistrite Liigas rekordilise seitsmenda kübaratriki Manchester City vastu. 2016–17 hooaja teises El Clásicos lõi Messi kaks väravat, kui Barcelona võitis Santiago Bernabéul 2:3, Messi teine värav oli tema 500. Barcelona meeskonnas. Kokku lõi ta Hispaania liigas sel hooajal 37 väravat, mille eest võitis ta oma karjääri neljanda Euroopa kuldsaapa. Copa del Rey finaalis Alavésiga lõi Messi ühe värava ja jagas ka väravasöödu, Barcelona võitis 3:1. 9. septembril lõi Messi Hispaania kõrgliigas linnarivaali Espanyoli vastu oma hooaja esimese kübaratriki, Barcelona võitis derbi barceloní kodus 5:0. 12. septembril võitis Barcelona Meistrite Liiga hooaja esimeses mängus Torino Juventust 3:0; Messi lõi kaks väravat. Messi lõi 19. oktoobril Olympiakósi vastu oma 100. värava UEFA klubi sarjades. 23. detsembril skooris ta aasta viimases mängus Madridi Realiga penaltist ja jagas ka resulatiivse söödu, aidates Barcelonal võita rivaalklubi võõrsil 3:0. Messi debüüt U20 Argentina jalgpallikoondises toimus 2004. aastal sõprusmängus Paraguay vastu. 2005. aasta suvel tuli Messi juunioride maailmameistriks ning valiti ka turniiri parimaks mängijaks. Kokku mängis ta U20 koondises 18 mängu ja lõi 14 väravat. 2008. aastal võitis Messi U23 Argentina koondisega Pekingi suveolümpiamängudel kuldmedali. Ta mängis turniiril viis mängu ja lõi kaks väravat. Messi debüteeris Argentina jalgpallikoondises 17. augustil 2005 Ungari vastu. Ta tuli mängu vahetusest 63. minutil ning sai kaks minutit hiljem punase kaardi. Oma esimese värava La Albiceleste rivistuses lõi ta 1. märtsil 2006 sõprusmängus Horvaatiaga. 2006. aasta maailmameistrivõistlustel sai Messist noorim mängija, kes on Argentina koondises MM-il värava löönud. Lisaks väravale andis ta turniiri jooksul ka ühe väravasöödu. 2007. aasta Copa Américal pidi Argentina tunnistama finaalis Brasiilia paremust. Messi lõi turniiri käigus kaks väravat ja andis ühe väravasöödu ning valiti parimaks noormängijaks. 2010. aasta maailmameistrivõistlustel jagas Messi ühe resultatiivse söödu kaheksandikfinaalis Mehhiko vastu. 2011. aasta Copa Américal andis Messi 3 väravasöötu. La Albiceleste langes koduselt turniirilt veerandfinaalis, kui kaotati penaltitega Uruguayle. Messi andis selles mängus ühe resultatiivse söödu. Ta valiti ka turniiri sümboolsesse koondisse. 29. veebruaril 2012 lõi ta Šveitsi vastu oma koondise esimese kübaratriki. 9. juunil 2012 lõi ta taas kübaratriki, kui Argentina alistas sõpruskohtumises Brasiilia 4:3. 2014. aasta maailmameistrivõistlustel lõi Messi neli väravat ja jagas ühe väravasöödu, aidates La Albicelestel finaali jõuda. Finaalis tuli tunnistada 0:1 kaotust lisaajal Saksamaale. Messi valiti turniiri parimaks mängijaks. Messi jõudis 2015. aasta Copa Américal Argentinaga uuesti finaali, kuid pidi seekord tunnistama Tšiili paremust penaltiseerial. Turniiri jooksul mängis ta enamjaolt ründava poolkaitsjana. Ta lõi ühe värava ja andis kolm väravasöötu. Messi pidi 2016. aasta Copa América alguse vahele jätma, kuna sai kontrollmängus Hondurase vastu vigastada. Ta naasis mängus Panama vastu, kui ta lõi pärast sisse vahetamist 22 minutiga kübaratriki. Veerandfinaalis lõi Messi Venezuela vastu ühe värava ja andis kaks väravasöötu. Poolfinaalis USA vastu lõi Messi karistuslöögist värava ja jagas veel kaks väravasöötu. Finaalis pidi Argentina tunnistama jällegi Tšiili paremust, kui kaotati penaltiseerial. Messi oli üks, kes eksis oma penaltil. Messi teatas pärast finaali, et lõpetab koondisekarjääri. 2016. aasta augustis mõtles ta aga ümber ja otsustas koondisse naasta. Naasmismängus lõi ta võiduvärava Uruguay vastu, kui La Albiceleste võitis tähtsa MM-i valiksarja kohtumise 1:0. 11. oktoobril lõi Messi kübaratriki CONMEBOLi viimases MM-i valikmängus Ecuadoriga, aidates koondisel tulla tagasi 0:1 kaotusseisust ja võita 3:1. Võit võõrsil tagas Argentinale ka koha 2018. aasta jalgpalli maailmameistrivõistlustel, kuhu kaotuse puhul poleks pääsetud. Seisuga 26. detsember 2017 Seisuga 15. juuli 2018 Barcelona Hispaania meister: 2004–05, 2005–06, 2008–09, 2009–10, 2010–11, 2012–13, 2014–15, 2015–16, 2017–18, 2018–19 Copa del Rey: 2008–09, 2011–12, 2014–15, 2015–16, 2016–17, 2017–18 Hispaania superkarikas: 2005, 2006, 2009, 2010, 2011, 2013, 2016, 2018 Meistrite Liiga: 2005–06, 2008–09, 2010–11, 2014–15 Euroopa superkarikas: 2009, 2011, 2015 Jalgpalliklubide maailmameistrivõistlused: 2009, 2011, 2015 Argentina jalgpallikoondis U-20 maailmameistrivõistlused: 2005 Olümpiamängud: 2008 Individuaalselt FIFA The Best aasta jalgpallur: 2019 Ballon d'Or: 2009 FIFA aasta jalgpallur: 2009 FIFA Ballon d'Or: 2010, 2011, 2012, 2015 UEFA aasta meesmängija: 2009, 2011, 2015 Euroopa kuldsaabas: 2009–10, 2011–12, 2012–13, 2016–17, 2017–18, 2018-19 La Liga parim mängija: 2009, 2010, 2011, 2012, 2013, 2015, 2017, 2018, 2019 Jalgpalli maailmameistrivõistluste parim mängija: 2014 Jalgpalli maailmameistrivõistluste turniiri sümboolne meeskond: 2014 Copa América parim mängija: 2015 (loobus auhinnast) Copa América parim noormängija: 2007 Copa América turniiri sümboolne meeskond: 2007, 2011, 2015, 2016 Golden Boy: 2005 Sooritused La Liga parim väravakütt: 2011–12, 2012–13, 2009–10, 2016–17, 2017–18, 2018–19 La Liga parim väravasöötude jagaja: 2010–11, 2014–15, 2015–16, 2017–18, 2018–19 Copa del Rey parim väravakütt: 2008–09, 2010–11, 2013–14, 2015–16, 2016–17 Copa del Rey parim väravasöötude jagaja: 2016–17, 2017–18 Meistrite liiga parim väravakütt: 2008–09, 2009–10, 2010–11, 2011–12, 2014–15 Meistrite Liiga parim väravasöötude jagaja: 2011–12, 2014–15 Jalgpalliklubide maailmameistrivõistluste parim väravakütt: 2011 U20 maailmameistrivõistluste parim väravakütt: 2005 Copa América parim väravasöötude jagaja: 2011, 2015, 2016 Messi abikaasa on Antonella Roccuzzo, kes on ta lapsepõlvesõber Rosario aegadest. Nad said tuttavaks Roccuzzo nõo, Messi hea sõbra Lucas Scaglia kaudu, kui Messi oli viieaastane. Neil on kolm last: Thiago (sündinud 2012), Mateo (sündinud 2015) ja Ciro (sündinud 2018). 2017. aasta 30. juunil Messi ja Roccuzzo abiellusid Rosarios. Messi saab samuti hästi läbi oma ema Celia ja isa Jorgega. Isa Jorge on tema jalgpalliagent. Messil on kaks venda: Rodrigo ja Matias. Kogu karjääri vältel on Messi olnud seotud heategevusega. Ta annetab tihti raha Argentina heategevusorganisatsioonidele ja on UNICEF-i hea tahte saadik. Lisaks on ta loonud omanimelise heategevusfondi Fundación Leo Messi, mis toetab laste arstiabi, haridust ja sportimisvõimalusi. 2016. aastal tahtis Messi kinkida Egiptuse saate "Jah, ma olen kuulus" juhile Mona El-Sharkawyle oma jalgpallisaapad. Egiptlased suhtusid sellesse halvustavalt, kuna kohalikud peavad jalanõude kinkimist solvanguks. 2016. aastal mõisteti Messi süüdi 4 miljoni euroses maksupettuses aastatel 2007–2009. Talle määrati 21-kuune tingimisi vanglakaristus. "Messi donates to charity after libel case win". ESPN. 2. november 2017. Vaadatud 3. novembril 2017. "Lionel Andrés Messi". FC Barcelona. Vaadatud 16. oktoober 2016. "The greatest footballer we have seen – our experts' verdicts". The Telegraph. Vaadatud 16. oktoober 2016. ""Lionel Messi is best there will ever be": Steven Gerrard makes huge statement after Barcelona star's Celtic double". The Mirror. 24. november 2016. Vaadatud 15. detsember 2016. "Lionel Messi is the best player we will ever see – Xavi". ESPN. 20. märts 2016. Vaadatud 15. oktoober 2016. "Lionel Messi is 'the best player in history', says Luis Enrique after his heroics in Barcelona win over rivals Real Madrid". Daily Mail. 24. aprill 2017. Vaadatud 25. aprill 2017. "Lionel Messi wins record fifth FIFA Ballon d'Or". The Times of India. 11. jaanuar 2016. Vaadatud 16. oktoober 2016. "37 väravat löönud Messi võitis neljanda Kuldse Saapa". DELFI. 29. mai 2017. Vaadatud 2. juuni 2017. "Breaking Down Lionel Messi's Magical 91-Goal Year for Barcelona and Argentina". Bleacher Report. 24. detsember 2012. Vaadatud 16. oktoober 2016. "Lionel Messi wins Golden Ball award for best player of World Cup". The Guardian. 13. juuli 2014. Vaadatud 16. oktoober 2016. "Lionel Messi – Auhinnad". Transfermarkt. Vaadatud 16. oktoober 2016. "Messi granted Spanish citizenship". WorldSoccer. 26. september 2005. Vaadatud 16. oktoober 2016. "Champions League treble: The seven clubs who claimed the prize". ESPN. 5. juuni 2016. Vaadatud 16. oktoober 2016. "Barcelona 5–0 Real Madrid: The night Pep Guardiola humiliated Jose Mourinho in Spain". Dailymail. 7. september 2016. Vaadatud 25. oktoober 2016. "Barcelona break new ground with second treble". UEFA. 6. juuni 2015. Vaadatud 16. oktoober 2016. "Lionel Andrés Messi". Soccerway. Vaadatud 16. oktoober 2016. "Lionel Messi hat-trick sends Barcelona waltzing past Manchester City". The Guardian. 19. oktoober 2016. Vaadatud 20. oktoober 2016. "Lionel Messi tõi lisaminutitel Barcale El Clasico võidu!". DELFI. 23. aprill 2017. Vaadatud 24. aprill 2017. "Iniesta ja Messi võitsid Barcelona mängijatena 30. trofee". DELFI. 28. mai 2017. Vaadatud 28. mai 2017. "Messi jõudis järjekordse vägeva tähiseni". Postimees Sport. 9. september 2017. Vaadatud 10. september 2017. "Lionel Messi scores twice as Barcelona get revenge on Juventus in UCL". ESPN FC (inglise). 12. september 2017. Vaadatud 13. september 2017. "Meistrite liiga päevik: müstilise saavutuseni jõudnud Lionel Messi rõhub ikka oma trumbile". DELFI Sport. 19. oktoober 2017. Vaadatud 19. oktoober 2017. "Messi püstitas El Clasicos mitu vapustavat rekordit". Postimees Sport. 23. detsember 2017. Vaadatud 26. detsember 2017. "Lionel Messi exits Argentina friendly win vs. Honduras with back injury". ESPN. 27. mai 2016. Vaadatud 16. oktoober 2016. "Lionel Messi Sets Copa America Assists Record, Thrills Gillette Stadium". Nesn.com. 18. juuni 2016. Vaadatud 16. oktoober 2016. "Messi nets winner on return". Sky Sports. 2. september 2017. Vaadatud 28. august 2017. "Galerii ja video: maagiline Messi vedas argentiinlased kübaratrikiga ikkagi MMile". Postimees Sport. 11. oktoober 2017. Vaadatud 11. oktoober 2017. "Lionel Messi". National Football Teams. Vaadatud 16. oktoober 2016. "List of European Golden Shoe winners". EUSM. Originaali arhiivikoopia seisuga 4. september 2019. Vaadatud 3. veebruar 2017. "Messi donates €240,000 to Argentine sports centre". Marca. 13. veebruar 2017. Vaadatud 13. veebruar 2017. "Lionel Messi donates libel case winnings to charity". Sport Illustrated. 7. juuni 2016. Vaadatud 13. veebruar 2017. "Fundación Leo Messi". Vaadatud 16. oktoober 2016. Eslam Omar (28. märts 2016). "Messi shoe donation stirs controversy in Egypt". Ahram Online. Originaali arhiivikoopia seisuga 19. detsember 2022. Vaadatud 19. detsembril 2022. "Lionel Messi handed 21-month tax fraud sentence but is unlikely to serve time". The Guardian. 6. juuli 2016. Vaadatud 16. oktoober 2016. Koduleht Profiil Barcelona kodulehel